OpenLLM-France/wikimedia huggingface dataset:
# Talvoudenn

Un dalvoudenn (pe teul kred) a zo un teul perc'hentiezh (kevrann) pe un teul dle (endalc'henn) skoueriekaet he ferzhioù hag he gwirioù (an talvoudennoù embannet a-gevret o deus an hevelep sammad merkel, a ro ar gwir da gaout an hevelep ranndalioù ha troc'hennoù, a zo feuriet war an hevelep linenn yalc'h, h.a.).

## Perzhioù pennañ

An talvoudennoù postañ a zo kenwerzhus ha kevatalus, ar pezh a ro tro dezho da vezañ feuriet er yalc'hoù (anvet a dalvoudennoù) gant ma vo kaset da benn un argerzhadur degemer anvet « darbennidigezh er yalc'h ». Koulskoude n'eo ket feuriet an holl dalvoudennoù.

## Enjederezh
### Hervez ar steuñv jederezhel gall

Teulioù perc'hennet a-benn genel ur gounid war verr dermen eo an talvoudennoù postañ e Frañs. An teulioù a za d'ober nebeutoc'h eget 10 % eus kevala an embregerezhioù, nemet e teufent da vezañ teulioù perzhiañ (klaviadoù arc'hantel). An talvoudennoù postañ a vez enskrivet er c'hontoù d'o c'houst prenañ diwerzhekaet ma vez ret.

### Hervez ar reoladoù IFRS (etrevroadel, IAS 32 ha 39)

Teulioù arc'hantel yalc'hel eo an talvoudennoù postañ hervez ar reoladoù etrevroadel. Ar pal anezho a zo genel spletoù war verr dermen. An talvoudennoù postañ a c'hell bezañ enskrivet er c'hontoù d'o gwerzh reizh (gwerzh a varc'had).

## Dizanvezeladur an talvoudennoù gall

Ar braz eus ar broioù o deus degemeret un dizanvezeladur eus an teulioù feuriet er yalc'h, da lâret eo erlec'hiadur an teulioù korfel gant skriturioù er c'hontoù-teulioù meret ent elektronek.
O dizanvezeladur e Frañs a zever eus mellad 94-II al lezenn arc'hantañ evit ar bloavezh 1982, eus dekred 83-359 an 2 a viz Mae 1983 hag eus kelc'hlizher arverañ an 8 viz Eost 1983. Sevenet eo bet adalek ar 5 a viz Kerzu 1984. Talvezout a rae kement hag erlec'hiañ enskrivadurioù e kontoù an hanterourien en anv an dalc'herien ouzh an teulioù korfel.
An teulioù korfel a zlee neuze bezañ daskoret d'an embannerien. Koulskoude int chomet a zegasadenn vat dindan o stumm bev betek an 3 a viz Mae 1988. An teulioù nann ginniget da vezañ dizanvezelaet d'an deiziad-se a zo bet gwerzhet ha lakaet o froduad gwerzh e dorn o ferc'hennien e-pad 30 vloaz.
Dizanvezeladur an teulioù a aesa mererezh stlennekaet ar fiziadoù teulioù koulz hag an oberiadennoù eskemm er yalc'hoù. Ar braz eus ar yalc'hoù a ra bremañ gant ar feuriadur elektronek.
# Timbroù Bamra

Unan eus Stadoù-priñselezh India e oa Bamra da vare mestroniezh ar vro-se gant ar Rouantelezh-Unanet. Emañ an tiriad e reter an Unvaniezh Indian, e Stad Orissa bremañ.
Gwarezet gant ar Rouantelezh-Unanet e-pad an XIX$^{vet}$ kantved, embannet e oa bet un nebeud timbroù gant Bamra etre 1889 ha 1891 evit bezañ implijet er vro hepken.
Timbroù eeun int, un tamm paper karrezek gant ar meneg BAMRA Postage e saozneg hag en oriyeg. Timbroù gant ur meneg fazius a c'heller kavout, da skouer « Ecudatory » pe “Foundatory” e-lec'h « Feudatory », pe “BAMBA” e-lec’h “BAMRA”.
Timbroù kemedel ("Paper stamps") a oa bet embannet ivez, poltred ar Rajah warno, betek deroù an XXvet kantved.

## Liamm diavaez

* Pennad diwar-benn timbroù kemedel Bamra (e saozneg)
# Timbroù Basoutoland

Un drevadenn saoz eus kreizteiz Afrika ar Su e oa ar Basoutoland, kelc’hiet gant Suafrika. Dizalc’h eo e 1966 dindan an anv Lesotho.
Betek 1933 e veze implijet timbroù Unvaniezh Suafrika, hep an disterañ soulgarg. Adalek ar bloaz-se e vo moulet timbroù a gavomp alies e broioù all an Impalaeriezh saoz (rummadoù Aden, Ascension, Antigua da skouer) gant an alc’hwez BASUTOLAND.
Ur rummad a bevar dimbr embannet e 1947 a ra enor da diegezh ar Roue George VI, da vare e zonedigezh ofisiel er vro.
E 1954 ez eo roet da anavezout, e-kichen poltred ar Rouanez Elizabeth II, gweledvaoù ar Basoutoland ha tudennoù en o vuhez bemdez. Soulgarget eo ar rummad-se e 1961 hag adembannet an hevelep re nemet gant moneiz ar vro ( prizioù e “cent” ha “rand” e-lec’h moneiz ar Rouantelezh Unanet).
Da vare Kuzul broadel ar Basoutoland e 1959 ez eo gouestlet un timbr da Moshoeshoe, Roue basouto, gant ar meneg Basutoland Lesotho evit ar wech kentañ.
War-dro 100 timbr (mui un nebeud timbroù-taos ha timbroù-servij) zo embannet gant ar Basoutoland, betek 1966. Gant timbroù al Lesotho e vo graet goude an dieubidigezh.

## Pennadoù kar

* Timbroù Unvaniezh Suafrika
* Timbroù Lesotho
# Timbroù Batoum

Batoum e oa anv kêr-benn Adjara, ur republik emren e mervent Jorjia, war vord ar Mor Du.
E penn-kentañ ar Brezel Bras emañ dindan dalc’h Rusia, met un emsavadeg a vroud arme Turkia da aloubiñ Batoum e miz Ebrel 1918. An dTurked o vezañ kuitaet kêr e tiviz arme ar Rouantelezh-Unanet dilestrañ e Batoum e miz Kerzu. Betek miz Gouere 1920 e pado ar velestradurezh saoz.
E penn kentañ 1919 e ra diouer an timbroù-post er vro hag e krog ar velestradurezh da embann he zimbroù-hi e miz C’hwevrer. Diskouez a reont ur wezenn-aloez gant ar meneg БАТУМСКАЯ ПОЧТА (BATUMSKAYA POCHTA).
Dreistmoulet e vo diwezhatoc’h an timbroù-se gant "BRITISH OCCUPATION", tra ma vo implijet ivez kozh timbroù Rusia dreistmoulet memes mod. Advoullet e vo ar rummad e 1920 gant prizioù-gwerzh uheloc’h (50 roubl e lec’h 5 kopek), en abeg da gresk ar prizioù.
Timbroù ar wezenn-aloez a vez kavet aliezik bremañ (advoullet e vijent bet goude an aloubadeg moarvat) met rouesoc’h ha priziet mat eo timbroù Rusia dreistmoulet.
Batoumi eo anv ar porzh bras bremañ. Timbroù Jorjia eo a vez graet ganto hiviziken.

## Pennad kar

* Timbroù Jorjia
# Timbroù Barbuda

Etre 1922 ha 1924 e voe dreistmoullet timbroù an Antilhez Bihanañ saoz gant ar meneg Barbuda war boltred ar roue George V. Timbroù Antigua hepken a voe implijet a-neuze , betek ar bloaz 1968 pa zeuas er-maez ur rummad timbroù gant skeudenn ur pesk ha poltred ar rouanez Elesbed II er c’horn dehou. E-pad ar bloavezhioù e voe embannet timbroù liesliv, awenet gant tud veur Bro-Saoz, gouelioù relijiel (Pask, Nedeleg), an arzoù-kaer (taolennoù Dürer). Alies a-walc’h e veze implijet timbroù Antigua dreistmoullet gant ar ger BARBUDA.
Goude ar bloaz 1981 avat, pa voe dizalc’h an enezenn ha staget he dazont ouzh hini Antigua e teuas an timbroù da vout danvez un industriezh, pell-pell eus ezhommoù annezidi ar vro. Etre 1981 ha 2000 e voe embannet tro 1500 timbr, da lavaret eo teir gwech muioc’h eget an 12 vloaz a-raok… An darn vrasañ o vezañ re Antigua, dreistmoullet gant ar gerioù BARBUDA MAIL.

## Pennadoù kar

* Timbroù Antigua
* Timbroù an Antilhez Bihanañ saoz

## Liammoù diavaez

* (en) British Caribbean Philatelic Study Group
# Timbroù Biafra

Etre an 30 a viz Mae 1967 hag ar 15 a viz Genver 1970 ez eus bet eus Republik Biafra, ur Stad disranner e kreisteiz Nijeria. An disrann a voe renet gant ar bobl Igbo da-heul tennderioù ekonomikel, etnikel, sevenadurel ha relijiel etre pobloù disheñvel Nijeria. An diskrogoù-se etre Biafra hag ar Stad e voe an abegoù evit ma c’hoarvezfe ur brezel diabarzh, anvet Brezel Nijeria-Biafra. Anavezet eo bet Biafra gant Gabon, Haiti, Aod an Olifant, Tanzania ha Zambia hepken. Embannet e voe bilhedoù-bank ha timbroù-post gant pennadurezhioù Biafra evit kadarnaat o goulenn souvereniezh. Implijet e veze timbroù-post dreist-holl e diabarzh ar rannvro met ivez war lizhiri kaset en diavaez a-drugarez da bostoù dre-nij Gabon e Libreville.
N'eo ket anavezet an timbroù evel reizh gant an holl gatalogoù timbroù.
Goude an dizalc'hidigezh e kendalc'has Postoù Biafra da implijout timbroù nijerian betek ma voe echu ar stokoù, pa voe lakaet un timbroù "post paeet en a-raok" e plas, betek ma voe embannet ar timbroù kentañ. Embannet e voent d'ar 5 a viz C'hwevrer 1968 hag enno e oa teir dalvoudegezh evit merkañ frankiz ar vro : kartenn Biafra, ar banniel (2 p) hag ar skoed-ardamez (4 p), ur bugel gant e vamm (1 s).
D'ar 1añ a viz Ebrel 1968 e voe embannet trizek timbr nijerian ar bloaz 1965, dreistmoullet warno gant ardamezioù Biafra hag ar gerioù SOVEREIGN BIAFRA. Ar prizioù-talvoud 1/2d hag 1d eus ar memes heuliad Nigeria 1965 a zo ivez gant talvoudoù nevez hag un dreuzskrivadur FRIENDSHIP BIAFRA-FRANCE 1968 SOVEREIGN BIAFRA met diasur eo e oa bet implijet an timbroù-se evit ar postañ (n’emaint ket e katalog Yvert et Tellier).
Un toullad timbroù all a voe embannet e 1968 ha 1969 gant an enskrivadur BIAFRA pe REPUBLIC OF BIAFRA. Tra ma oa “brogarour” an timbroù kentañ, warno kartenn ar vro, un dresadenn o verkañ deiz-ha-bloaz an dizalc’hidigezh, ez eus bet embannet timbroù skrijus goude : tud lazhet gant ar brezel, ar repuidi, bugale emzivaded… Hervez ar c’hatalog Yvert et Tellier e voe embannet timbroù dreistmoullet HELP BIAFRAN CHILDREN (« Sikourit bugale Biafra ») e 1968.
Dreistmoullet e voe ar rummad savet e 1969 (ur bugel chadennet) gant ar gerioù SAVE BIAFRA 9TH JAN 1970. Timbroù diwezhañ ar Republik e voent ; timbroù NIjeria a vez implijet e Biafra hiviziken.

## Levrlennadur

* Prestedge, Dudley. Biafra: The Stamps, History & Postal History of the Rebel State During the Nigerian Civil War. Dronfield: West Africa Study Circle, 2000. ISBN 0-9525687-9-9, 114p.
* Prestedge, Dudley Herbert. A First Philatelic Study of Biafra. United Kingdom: West Africa Study Circle, 1970

## Liammoù diavaez

* Biafra "Sovereign Biafra" Overprints
* Biafra Free State - Official Mail and Postal Stamps

## Pennadoù kar

* Timbroù Nijeria ar Su
* Timbroù Nijeria
# Sant-Jelven

Sant-Jelven :
| Abati Verrepoz. ||
| Anv gallek (ofisiel) | Saint-Gelven |
| Bro istorel | Kernev |
| Melestradurezh ||
| Departamant | Aodoù-an-Arvor |
| Arondisamant | Gwengamp |
| Kanton | Gwareg (betek 2015) Rostrenenn (abaoe 2015) |
| Kod kumun | 22290 |
| Kod post | 22570 |
| Maer Amzer gefridi | Michel André 2014-2016 |
| Etrekumuniezh | KK Kreiz-Breizh |
| Bro velestradurel | Bro Kornôg Kreiz-Breizh |
| Poblañsouriezh ||
| Poblañs | 321 ann. (2014) |
| Douaroniezh ||
| Daveennoù lec'hiañ | 48° 13′ 38″ Norzh 3° 05′ 46″ Kornôg / 48.227222222, -3.0961111111 |
| Uhelderioù | kreiz-kêr : 189 m bihanañ 120 m — brasañ 281 m |
| Gorread | 17,48 km² |
| Sant-Jelven ||
| kemmañ |
Sant-Jelven a oa ur gumun eus Breizh, e Bro-Gernev hag e kanton Rostrenenn e departamant Aodoù-an-Arvor. Kendeuzet e oa bet gant div gumun-all d'ar 1añ a viz Genver 2017 d'ober ur gumun nevez : Berrepoz-ar-Blavezh.

## Douaroniezh

* Skluz Tregnanton.
* War lez ar ganol eus Naoned da Vrest emañ Sant-Jelven.
* Al lenn.
* Lenn Gwerledan.

## Istor
### XX$^{vet}$ kantved
#### Brezel-bed kentañ

* Mervel a reas 43 gwaz abalamour d'ar brezel hervez monumant ar re varv, da lavaret eo 4,41 % ag ar boblañs hervez an niveradeg bet graet e 1911.

#### Eil Brezel-bed

* Mervel a reas c'hwec'h den ag ar gumun abalamour d'ar brezel.

## Monumantoù ha traoù heverk

* An abati.
* Abati Verrepoz pe "Abati an Diskuizh Mat".
* An iliz katolik.
* Iliz katolik Sant Jelven.
* Monumant ar re varv.

## Emdroadur ar boblañs abaoe 1962

Niver a annezidi

## Liammoù diavaez

a vo kavet e Wikimedia Commons.
* (br) Sant-Jelven war lec'hienn Geobreizh

## Notennoù ha daveoù

* ↑ (fr)Ouest-France
* ↑ Roadennoù ofisiel e lec'hienn an EBSSA
* 1 2 (fr)Monumant ar re varv - Memorial Genweb
# Sant-Jermen-Gougleiz

Sant-Jermen-Gougleiz :
| An ti-kêr. ||
| Anv gallaouek | Saent-Jermaen-an-Cogl |
| Anv gallek (ofisiel) | Saint-Germain-en-Coglès |
| Bro istorel | Bro Roazhon |
| Melestradurezh ||
| Departamant | Il-ha-Gwilen |
| Arondisamant | Felger-Gwitreg |
| Kanton | Entraven |
| Kod kumun | 35273 |
| Kod post | 35133 |
| Maer Amzer gefridi | Daniel Helbert 2023-2026 |
| Etrekumuniezh | Kumuniezh-kumunioù Kouenon Marzoù Breizh |
| Bro velestradurel | Bro Felger |
| Lec'hienn Web | (fr)www.saint-germain-en-cogles.fr |
| Poblañsouriezh ||
| Poblañs | 2 071 ann. (2020) |
| Stankter | 65 ann./km² |
| Douaroniezh ||
| Daveennoù lec'hiañ | 48° 24′ 24″ Norzh 1° 15′ 44″ Kornôg / 48.4066666667, -1.26222222222 |
| Uhelderioù | kreiz-kêr : 139 m bihanañ 105 m — brasañ 194 m |
| Gorread | 32,09 km² |
| Sant-Jermen-Gougleiz ||
| kemmañ |
Sant-Jermen-Gougleiz (Saint-Germain-en-Coglès e galleg) a zo ur gumun eus Breizh e Kanton Sant-Brizh-Gougleiz e departamant Il-ha-Gwilen.

## Douaroniezh

* War adstêrioù Loisance ha Minette emañ Sant-Jermen.

## Dezougen

* An ti-gar.
* War al linenn hent-houarn Gwitreg Pontorson emañ Sant-Jermen.

## Anv

* Erwan Vallerie ː Sanctus Germanus de Cogleio, XIIt

## Ardamezioù

n'ez eus ket

## Istor
#### Brezel-bed kentañ

* Mervel a reas 116 gwaz a gollas o buhez abalamour d'ar brezel hervez monumant ar re varv, eleze 4,83% ag ar boblañs hervez an niveradeg bet graet e 1911; seizh anezhe a varvas e Belgia e miz Eost 1914 :
** unan d’an 10 e Mangiennes, soudard e oa er 130vet Rujumant Troadegiezh;
** pemp d’an 22:
*** daou soudard e Virton, unan a oa er 130vet Rujumant Troadegiezh, egile er 117vet Rujumant Troadegiezh ;
*** ur soudard eus ar 25vet Rujumant Troadegiezh en Emgann Charleroi ;
*** ur soudard eus ar 136vet Rujumant Troadegiezh e Falisolle ;
*** ur soudard all eus ar 136vet Rujumant Troadegiezh e Châtelet.

#### Eil Brezel-bed

* Mervel a reas ur serjant eus an 219vet Rujumant Troadegiezh d'an 9 a viz Even 1940 e La Rue Saint-Pierre en Oise e Bro-C’hall.

## Monumantoù ha traoù heverk

* An daol-vaen.
* An iliz katolik.
* Ar chapel.
* Taol-maen Le Rocher-Jacquot.
* Iliz katolik Sant Jermen.
* Ar monumant.
* Monumant ar re varv e-tal an iliz katolik, luc’hskeudenn
* Plakenn ar re varv (1914-1918) en iliz katolik, luc’hskeudenn.

## Emdroadur ar boblañs

Niver a annezidi

## Tud
### Ardamezeg familhoù

| d'Andigné aotrounez al lec'h se | En argant e dri ererig en gul pigosek hag iziliek en glazur |

## Liammoù diavaez

a vo kavet e Wikimedia Commons.
* (fr)Lec'hienn web ar gumun

## Levrlennadur

* (br)Erwan Vallerie ː Diazezoù studi istorel an anvioù-parrez; Corpus. An Here. 1995

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr)Monumant ar re varv - Memorial Genweb
* ↑ (fr)Fichenn hiniennel - Memorial Genweb
* ↑ (fr)Fichenn hiniennel - Memorial Genweb
* ↑ (fr)Fichenn hiniennel - Memorial Genweb
* ↑ (fr)Fichenn hiniennel - Memorial Genweb
* ↑ (fr)Fichenn hiniennel - Memorial Genweb
* ↑ (fr)Fichenn hiniennel - Memorial Genweb
* ↑ (fr)Fichenn hiniennel - Memorial Genweb
* ↑ (fr)Memorial Genweb
* ↑ (fr)Memorial Genweb
# Sant-Jelan-Kroeshañveg

Sant-Jelan-Kroeshañveg :
| An ti-kêr. ||
| Anv gallek (ofisiel) | Saint-Gérand-Croixanvec |
| Bro istorel | Bro-Gwened |
| Melestradurezh ||
| Departamant | Mor-Bihan |
| Arondisamant | Pondi |
| Kod kumun | 56213 |
| Kod post | 56920 |
| Maer Amzer gefridi | 2022-2026 |
| Etrekumuniezh | Pondi Kumuniezh |
| Bro velestradurel | Bro Pondi |
| Lec'hienn Web | https://www.st-gerand.fr/ |
| Poblañsouriezh ||
| Poblañs | 1 317 ann. (2019) |
| Stankter | 55 ann./km² |
| Douaroniezh ||
| Daveennoù lec'hiañ | 48° 06′ 33″ Norzh 2° 53′ 13″ Kornôg / 48.1091666667, -2.88694444444 |
| Uhelderioù | kreiz-kêr : 120 m bihanañ 82 m — brasañ 162 m |
| Gorread | 24,14 km² |
| Sant-Jelan-Kroeshañveg ||
| kemmañ |
Sant-Jelan-Kroeshañveg (Saint-Gérand-Croixanvec e galleg) a zo ur gumun eus Breizh e departamant Mor-Bihan.

## Istor

Krouet eo bet d'ar 1añ a viz Genver 2022, en ur vodañ kumunioù Sant-Jelan ha Kroeshañveg.

## Monumantoù ha traoù heverk

* Kroaz bered Sant-Jelan.
* Iliz Kroeshañveg.

## Melestradurezh

Roll ar vaered :
| Mare | Mare | Anv | Strollad | Karg |
| 2022 | → bremañ | | | |

## Pennadoù kar

* Kroeshañveg,
* Sant-Jelan.

## Notennoù ha daveoù

* ↑ Roadennoù ofisiel e lec'hienn an EBSSA
* ↑ KerOfis.
* ↑ (fr) Arrêté du 30 septembre 2021 portant création de la commune nouvelle de Saint-Gérand-Croixanvec
# Sant-Jermen-an-Il

Sant-Jermen-an-Il :
| An ti-kêr. ||
| Anv gallaouek | Saent-Jermaen-sur-Ill |
| Anv gallek (ofisiel) | Saint-Germain-sur-Ille |
| Bro istorel | Bro-Roazhon |
| Melestradurezh ||
| Departamant | Il-ha-Gwilen |
| Arondisamant | Roazhon |
| Kanton | Meled |
| Kod kumun | 35274 |
| Kod post | 35250 |
| Maer Amzer gefridi | Bertrand Legendre 2020-2026 |
| Etrekumuniezh | Kumuniezh kumunioù Traoñ an Il |
| Bro velestradurel | Bro Roazhon |
| Lec'hienn Web | http://saint-germain-sur-ille.fr/ |
| Poblañsouriezh ||
| Poblañs | 982 ann. (2020) |
| Stankter | 252 ann./km² |
| Douaroniezh ||
| Daveennoù lec'hiañ | 48° 14′ 59″ Norzh 1° 39′ 29″ Kornôg / 48.2497222222, -1.65805555556 |
| Uhelderioù | kreiz-kêr : 95 m bihanañ 37 m — brasañ 100 m |
| Gorread | 3,9 km² |
| Sant-Jermen-an-Il ||
| kemmañ |
Sant-Jermen-an-Il (Saint-Germain-sur-Ille e galleg) a zo ur gumun eus Breizh e Kanton Meled e departamant Il-ha-Gwilen.

## Dezougen

* An ti-gar.
* War al linenn hent-houarn Sant-Maloù Roazhon emañ Sant-Jermen.

## Istor
### XX$^{vet}$ kantved
#### Brezel-bed kentañ

* Mervel a reas 29 gwaz abalamour d'ar brezel hervez monumant ar re varv, da lâret eo 4,96% ag ar boblañs hervez an niveradeg bet graet e 1911; unan anezhe, soudard er 136vet Rujumant Troadegiezh e Biesmes en Emgann Charleroi e Belgia d’ar 24 a viz Eost 1914.

#### Trevadennoù

* Sav-Heol (Reter-Nesañ): mervel a reas ur soudard d'an 19 a viz Gouhere 1922 en El-Homman e Siria.

#### Eil Brezel-bed

* Mervel a reas tri den eus ar gumun abalamour d'ar brezel, un implijadez eus ar Post en o mesk, drouklazhet e voe gant an Alamaned d'an 1 a viz Eost 1944.

## Monumantoù ha traoù heverk

* Iliz katolik Sant Jermen.
* Kastell Le Verger-au-Coq.
* Monumant ar re varv e-tal an iliz katolik, luc’hskeudenn, bet savet e 1924.
* Plakennoù ar re varv (1914-1918 ha 1939-1945) en iliz katolik, luc’hskeudenn.
* Plakenn Armandine Mallet, implijadez eus ar Post, drouklazhet gant an Alamaned, luc’hskeudenn.

## Postoù

* An ti-post kozh.

## Emdroadur ar boblañs

Niver a annezidi

## Liammoù diavaez

a vo kavet e Wikimedia Commons.
* Sant-Jermen-an-Il war lec'hienn Geobreizh

## Notennoù ha daveoù

* ↑ Roadennoù ofisiel e lec'hienn an EBSSA
* 1 2 (fr) Monumant ar re varv - Memorial Genweb
* ↑ (fr)Fichenn hiniennel - Memorial Genweb
* ↑ (fr)Fichenn hiniennel - Memorial Genweb
* ↑ (fr)Fichenn hiniennel - Memorial Genweb
* ↑ (fr)Memorial Genweb
* ↑ (fr)Université de Lille
* ↑ (fr)Memorial Genweb
* ↑ (fr)Memorial Genweb
# Sant-Jili

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Sant-Jili zo anv meur a gumun e Breizh:
* Sant-Jili-ar-C'hoad, e Treger
* Sant-Jili-ar-C'hozhvarc'had, e Kerne
* Sant-Jili-ar-Menez, e kanton Koedlinez
* Sant-Jili-Plijo, e Kerne
* Sant-Jili-Roazhon, tost da Roazhon

## Pennadoù kar

* Jili
* Saint-Gilles
# Sant-Jelan

Sant-Jelan :
| Anv gallek (ofisiel) | Saint-Gérand |
| Bro istorel | Bro-Gwened |
| Melestradurezh ||
| Departamant | Mor-Bihan |
| Arondisamant | Pondi |
| Kanton | Pondi |
| Kod kumun | 56213 |
| Kod post | 56920 |
| Maer Amzer gefridi | Claude-Albert Le Bris 2020-2021 |
| Etrekumuniezh | Pondi Kumuniezh |
| Bro velestradurel | Bro Pondi |
| Lec'hienn Web | (fr)www.st-gerand.fr |
| Poblañsouriezh ||
| Poblañs | 1 144 ann. (2019) |
| Stankter | 73 ann./km² |
| Douaroniezh ||
| Daveennoù lec'hiañ | 48° 06′ 33″ Norzh 2° 53′ 13″ Kornôg / 48.1091666667, -2.88694444444 |
| Uhelderioù | kreiz-kêr : 120 m bihanañ 82 m — brasañ 151 m |
| Gorread | 18,05 km² |
| Sant-Jelan ||
| kemmañ |
Sant-Jelan a oa ur gumun eus Breizh e Kanton Pondi e departamant ar Mor-Bihan.
Kendeuzet e oa bet gant Kroeshañveg d'ar 1añ a viz Genver 2022 d'ober ur gumun nevez : Sant-Jelan-Kroeshañveg.

## Douaroniezh

* Skluz ar C'hoed.
* Treuzet eo ar gumun gant Kanol Naoned-Brest.

## Istor
### XIX$^{vet}$ kantved

* Krouet e voe ar gumun d'ar 5 a viz Eost 1839 diwar ul lodenn eus kumun Noal-Pondi.

### XX$^{vet}$ kantved
#### Brezel-bed kentañ

* Mervel a reas 33 gwaz eus ar gumun a gollas o buhez abalamour d'ar brezel, da lavaret eo 5,21 % eus he foblañs e 1911.

#### Eil brezel-bed

* Mervel a reas nav den ag ar gumun abalamour d'ar brezel.

#### Brezelioù didrevadennañ
##### Brezel Indez-Sina

* Mervel a reas ur milour.

## Monumantoù ha traoù heverk

* An iliz katolik.
* Ar feunteun.
* Iliz katolik Sant Jelan.
* Feunteun ar Relegoù.
* Monumant ar re varv e-tal an iliz katolik, luc’hskeudenn.

## Emdroadur ar boblañs abaoe 1962

Niver a annezidi

## Pennadoù kar

* Kroeshañveg,
* Noal-Pondi,
* Sant-Jelan-Kroeshañveg.

## Liammoù diavaez

* (br)Sant-Jelan war lec'hienn Geobreizh

## Dave ha notennoù

* ↑ Roadennoù ofisiel e lec'hienn an EBSSA
* ↑ (fr) Arrêté du 30 septembre 2021 portant création de la commune nouvelle de Saint-Gérand-Croixanvec
* ↑ (fr)Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 14
* 1 2 3 (fr)Memorialgenweb – Monumant ar re varv
* ↑ (fr)Memorial Genweb
# Sant-Jakez

Sant-Jakez zo un anv-lec'h brezhonek.

## Orin

Dont a ra an anv eus Aviel. Daou abostol zo anvet Jakez:
* Jakez, mab Zebede, pe Jakez an Henañ,
* Jakez, mab Alfe, pe Jakez ar Yaouankañ, kenderv da Jezuz.

## Yezhoù all

* Saint-Jacques, e galleg
* Santiago, e spagnoleg

## Lec'hioù

* Sant-Jakez-al-Lann, e Bro-Roazhon
* Iliz Sant-Jakez Lokireg
* Iliz Sant-Jakez Perroz-Gireg

## Broioù all

* Sant-Jakez an Turki a vez graet eus kêr Santiago de Compostela e kanaouennoù hengounel brezhonek 'zo.

## Gwelout ivez

* Hent Sant-Jakez
* krogenn-Sant-Jakez
# Sant-Jermen-ar-Bineg

Sant-Jermen-ar-Bineg :
| Ar maerdi. ||
| Anv gallaouek | Saent-Jermaen-deü-Pinèu |
| Anv gallek (ofisiel) | Saint-Germain-du-Pinel |
| Bro istorel | Bro-Roazhon |
| Melestradurezh ||
| Departamant | Il-ha-Gwilen |
| Arondisamant | Felger-Gwitreg |
| Kanton | Gwerc'h-Breizh |
| Kod kumun | 35272 |
| Kod post | 35370 |
| Maer Amzer gefridi | Érick Geslin 2014-2026 |
| Etrekumuniezh | Gwitreg Kumuniezh |
| Bro velestradurel | Bro Gwitreg |
| Lec'hienn Web | (fr)www.vitrecommunaute.org |
| Poblañsouriezh ||
| Poblañs | 969 ann. (2020) |
| Stankter | 86 ann./km² |
| Douaroniezh ||
| Daveennoù lec'hiañ | 48° 00′ 44″ Norzh 1° 09′ 58″ Kornôg / 48.012222, -1.166111 |
| Uhelderioù | kreiz-kêr : 103 m bihanañ 69 m — brasañ 107 m |
| Gorread | 11,3 km² |
| Sant-Jermen-ar-Bineg ||
| kemmañ |
Sant-Jermen-ar-Bineg (Saint-Germain-du-Pinel) a zo ur gumun eus Breizh e Kanton Argantred-ar-Genkiz e departamant Il-ha-Gwilen.

## Istor
### XX$^{vet}$ kantved
#### Brezel-bed kentañ

* Mervel a reas 37 gwaz abalamour d'ar brezel hervez monumant ar re varv, eleze 4,71% ag ar boblañs hervez an niveradeg bet graet e 1911.

#### Eil Brezel-bed

* Lazhet e voe ur prizoniad-brezel gant ur vombezadeg e Dortmund (Alamagn) d'ar 17 a viz Mae 1943.

#### Brezelioù didrevadennañ
##### Brezel Indez-Sina

* Mervel a reas daou soudard er Vietnam.

## Monumantoù ha traoù heverk

* Diavaez an iliz katolik.
* Diabarzh.
* Iliz katolik Sant Jermen.
* Monumant ar re varv e-tal an iliz katolik, luc’hskeudenn.
* Plakennoù ar re varv (1914-1918, 1939-1945 ha Brezel Indez-Sina) en iliz katolik, luc’hskeudenn.

## Emdroadur ar boblañs

Niver a annezidi

## Liammoù diavaez

a vo kavet e Wikimedia Commons.
* (br) Sant-Jermen-ar-Bineg war lec'hienn Geobreizh

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr)Monumant ar re varv - Memorial Genweb
* ↑ (fr)Fichenn hiniennel - Memorial Genweb
* ↑ (fr)Monumant ar re varv - Memorial Genweb
* ↑ (fr)Memorial Genweb
* ↑ (fr)Memorial Genweb